text: тұздық құрамындағы еріген тұздың жалпы мөлшерері 50 г/л-ден астам табиғи немесе жасанды су ерітінділері. жер бетіндегі сулардың минералдары көбінесе 320 370 г/л-ден аспайды, жер асты суларындағы тұздықтардың минералдары 550 600 г/л-ге дейін жетеді. құрамындағы тұздардың мөлшеріне қарай тұздықтар бес топқа: тұзға шала қанық (50 75 г/л), тұзға орташа қанық (75 150 г/л), тұзға қанық (150 330 г/л), тұзға толық қанық (330 500 г/л), тұзға аса қанық (500 г/л-ден астам) болып бөлінеді. тұздықтардың алғашқы үш тобы тұзды көлдерде, терең және таяз жер асты суларында жиі кездеседі. төртінші топтағы тұздықтар каспий бойы ойысының сулы қабаттарынан орын алған. бесінші топтағы тұздықтар қазақстан жерінде әлі анықталған жоқ. құрамындағы басым келген аниондарына байланысты тұздықтар: хлоридті хлор-магнийлі), сульфатты гидрокарбонатты болып ажыратылады; алдыңғылары молырақ таралған. тұздықтардың химия, медицина өнеркәсібіндегі маңызы зор, олардан әр түрлі бағалы тұздар өндіріледі, бальнеол. мақсаттарға пайдаланылады. тұзға қанық және аса қанық тұздықтардың құрамында табиғатта сирек кездесетін элементтер (бром, бор, иод, стронций, калий, литий, рубидий, молибден, түсті және радиоактивті металдар) мол болады. бұлар тұздық құрамынан арнаулы әдістермен өндіріледі. жер асты суларының тұздықтары каспий теңізінің, индер көлінің түпкі шөгінділерінен табылған.